PMIndiaData/PMIndiaSum huggingface dataset:
ద్వార‌క లో ఇండియా ఇంటర్‌నేశ‌న‌ల్ కన్‌వెన్శన్ అండ్ ఎక్స్‌పో సెంటర్ కు శంకుస్థాపన చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇండియా ఇంటర్‌నేశ‌న‌ల్ కన్‌వెన్శన్ అండ్ ఎక్స్‌పో సెంటర్ (ఐఐసిసి) కి న్యూ ఢిల్లీ లోని ద్వార‌క లో ఈ రోజు న పునాది రాయి ని వేశారు. ఈ సంద‌ర్భంగా ప్ర‌ధాన మంత్రి ప్ర‌సంగిస్తూ భార‌త‌దేశ ఆర్థిక పురోగ‌తి ని, ఘ‌న‌మైన సాంస్కృతిక వార‌స‌త్వాన్ని మ‌రియు ప‌ర్యావ‌ర‌ణ ప‌రిర‌క్ష‌ణ ప‌ట్ల మ‌న‌కు ఉన్న స్పృహ‌ ను ఈ కేంద్రం ప్ర‌తిబింబిస్తుంద‌న్నారు. వ్యాపారం చేయ‌డం లో సౌల‌భ్యానికి, ప్ర‌పంచ శ్రేణి మౌలిక స‌దుపాయాల‌ కు ప్రాముఖ్యాన్ని ఇస్తున్న‌ ప్ర‌భుత్వ దార్శ‌నిక‌త లో ఇది ఒక భాగం అని కూడా ఆయ‌న చెప్పారు. దేశాభివృద్ధి కోసం కేంద్ర ప్ర‌భుత్వం ఏ విధంగా ఇది వ‌ర‌కు లేనటువంటి అనేక ప‌థ‌కాలను మొద‌లుపెట్టిందీ ప్ర‌ధాన మంత్రి జ్ఞ‌ప్తి కి తెచ్చారు. ఈ సంద‌ర్భంగా ఆయ‌న అతి పొడ‌వైన సొరంగం, గ్యాస్ స‌ర‌ఫ‌రా కు ఉద్దేశించిన‌టువంటి సుదీర్ఘ‌మైన గొట్ట‌పు మార్గం, అత్యంత భారీదైన మొబైల్ తయారీ యూనిట్ తో పాటు, ప్ర‌తి కుటుంబానికి విద్యుత్తు త‌దిత‌ర ప‌థ‌కాల‌ను గురించి ప్ర‌స్తావించారు. ఇవ‌న్నీ ‘న్యూ ఇండియా’ యొక్క నైపుణ్యానికి, పరిమాణానికి మరియు వేగానికి ఉదాహరణలు అని ఆయ‌న అన్నారు. ప్ర‌పంచ‌ వ్యాప్తంగా అనేక దేశాలు స‌మావేశాల నిర్వ‌హ‌ణ‌ కు విస్తృత‌మైన సామ‌ర్ధ్యాల‌ను అభివృద్ధిప‌ర‌చుకొన్నాయ‌ని ప్ర‌ధాన మంత్రి అన్నారు. ఈ అంశంపై భార‌త‌దేశం లో చాలా కాలం పాటు ఆలోచ‌న చేయ‌డం జ‌ర‌గ‌లేద‌ని ఆయ‌న చెప్పారు. ప్ర‌స్తుతం ఇది మార్పు కు లోన‌వుతోందని ఆయ‌న వివ‌రించారు. బ‌ల‌మైన సంస్థాగ‌త సామ‌ర్ధ్యాలు మ‌రియు వ్య‌వ‌స్థాత్మ‌క సామ‌ర్ధ్యాల ద్వారా ఒక దేశం పురోగ‌మిస్తుంద‌ని, ఏళ్ళ త‌ర‌బ‌డి జరిపే కృషి ఫ‌లితం గా ఇవి సిద్ధిస్తాయ‌ని ప్ర‌ధాన మంత్రి అన్నారు. దీనికి గాను నిర్ణయాలను స‌కాలం లో తీసుకోవ‌డం తో పాటు వాటిని జాప్యానికి తావీయ‌కుండా అమ‌లు ప‌ర‌చ‌డమూ ముఖ్య‌మేనని ఆయ‌న చెప్పారు. ఈ సంద‌ర్భం లో ప్ర‌ధాన మంత్రి ప్ర‌భుత్వ బ్యాంకుల విలీనం విషయం లో ఇటీవ‌ల తీసుకొన్న నిర్ణ‌యాన్ని గురించి ప్ర‌స్తావించారు. సుమారు రెండున్న‌ర ద‌శాబ్దాల క్రితం దీనిని గురించిన ఆలోచ‌న చేసిన‌ప్ప‌టికీ అమ‌లు ప‌ర‌చ‌డం జ‌ర‌గ‌లేద‌ని తెలిపారు. అయితే, ఈ ప్ర‌భుత్వం దేశానికి హిత‌క‌ర‌మైన క‌ఠిన నిర్ణ‌యాల‌ను తీసుకోవ‌డం లో వెనుకాడదని ఆయ‌న స్ప‌ష్టం చేశారు. దేశ ప్ర‌జ‌ల హితాన్ని అన్నింటి క‌న్నా మిన్న‌ గా భావించినందువ‌ల్ల‌నే గ‌త నాలుగు సంవ‌త్స‌రాలు గా అన్ని రంగాలలో అభివృద్ధి చోటు చేసుకొంద‌ని ఆయ‌న అన్నారు. ప్ర‌జ‌ల కు అత్యంత మేలు చేసే క‌ఠిన నిర్ణ‌యాలు తీసుకొనే ఈ ప్ర‌క్రియ కొన‌సాగుతుంద‌ని ఆయ‌న స్ప‌ష్టం చేశారు. స‌వాళ్ళు ఎదుర‌వుతున్న‌ప్ప‌టికీ ఆర్థిక వ్య‌వ‌స్థ బ‌ల‌మైన పునాది మీద ఉన్నదని ఆయ‌న చెప్పారు. ‘‘వ్యాపారం చేయ‌డం లో సౌల‌భ్యాన్ని’’ గురించి ఆయ‌న ప్ర‌స్తావిస్తూ, ప్ర‌స్తుతం ఈ కృషి ని జిల్లా స్థాయి కి తీసుకుపోయే దిశ‌ లో ప్రభుత్వం కృషి చేస్తోంద‌న్నారు.
ఇండోర్ లో మెట్రో రైల్ అనుసంధానానికి ప్రోత్సాహం

ఇండోర్ లోని ప్రధాన ప్రదేశాలు, నగర క్లస్టర్లను కలుపుతూ – 31.55 కిలోమీటర్ల మేర – బెంగాలీ స్క్వేర్ – విజయ నగర్ – భావర్సల – విమానాశ్రయం – పటాసియా – బెంగాలీ స్క్వేర్ – రింగు మార్గంతో కూడిన ఇండోర్ మెట్రో రైల్ ప్రాజెక్ట్ నిర్మాణానికి ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రివర్గం ఆమోదం తెలియజేసింది. వివరాలు : 1. రింగు లైను మార్గం పొడవు 31.55 కిలోమీటర్లు. 2. ఈ రింగు లైను మార్గం బెంగాలీ స్క్వేర్ నుండి ప్రారంభమై – విజయ నగర్ -భావర్సల – విమానాశ్రయం – పలాసియా – మీదుగా తిరిగి బెంగాలీ స్క్వేర్ వరకు ఉంటుంది. 3. ఈ రింగు లైను లో 30 స్టేషన్లు ఉంటాయి. 4. భారీ పట్టణీకరణ నేపథ్యంలో – ఈ ప్రాజెక్టు – అందుబాటు ధరల్లో, నమ్మకమైన, సురక్షితమైన, నిరపాయమైన, అతుకులు లేని నిరంతర రవాణా విధానాన్ని అందజేస్తుంది. దీనివల్ల ప్రమాదాలు, కాలుష్యం, ప్రయాణ సమయం, ఇంధన వినియోగం, అసాంఘిక సంఘటనలు తగ్గడంతో పాటు – పట్టణ విస్తరణ, సుస్థిర అభివృద్ధి క్రమబద్దీకరించబడుతుంది. 5. నాలుగు సంవత్సరాలలో పూర్తయ్యే ఈ ప్రాజెక్టు అంచనా వ్యయం రూ. 7,500.80కోట్లు ప్రయోజనాలు : మెట్రో రైలు ప్రాజెక్ట్ ద్వారా 30 లక్షల ఇండోర్ జనాభా ప్రత్యక్షంగా లేదా పరోక్షంగా ప్రయోజనం పొందుతారు. ఈ మార్గాలు రైలు స్టేషన్, బి ఆర్ టి ఎస్ స్టేషన్లతో అనుసంధానించబడి ఉంటాయి. అలాగే బస్సు, అంతర్గత ప్రజా రవాణా వ్యవస్థ (ఐ పి టి), మోటార్లు లేని రవాణా (ఎన్ ఎమ్ టి) విధానాలతో కూడా అనుసంధానించబడి ఉంటాయి. రవాణా ఛార్జీలకు అదనంగా – అద్దెలు, వ్యాపార ప్రకటనల వంటి మార్గాలతో పాటు, ట్రాన్సిట్ ఓరియెంటెడ్ డెవలప్ మెంట్ (టి ఓ డి), అభివృద్ధి హక్కులను బదిలీ చేయడం – (టి డి ఆర్) వంటి విధానాల ద్వారా కూడా ఈ ప్రాజెక్ట్ కు ఆదాయం లభిస్తుంది. మెట్రో రైల్ మార్గాల వెంబడి ఉండే నివాస ప్రాంతాలు ఈ ప్రాజెక్ట్ ద్వారా బహుళ ప్రయోజనం పొందుతారు. ప్రజలు తమ నివాస ప్రాంతానికి దగ్గర నుండి నగరంలోని వివిధ ప్రాంతాలకు ఎంతో సౌకర్యవంతంగా ప్రయాణం చేయగలరు. ఈ రింగు లైను – నగరంలో ఎంతో జనసమ్మర్ధంగా ఉండే ప్రాంతాలను, ఇప్పుడు కొత్తగా అభివృద్ధి చెందుతున్న ప్రాంతాలను – రైల్వే స్టేషన్, విమానాశ్రయంతో అనుసంధానం చేస్తుంది. ప్రజలు, ప్రయాణీకులు, ఉద్యోగస్తులు, విద్యార్థులు, సందర్శకులకు – ఈ మెట్రో ప్రాజెక్టు – పర్యావరణ హితమైన, సుస్థిరమైన ప్రజా రవాణా విధానాన్ని అందుబాటులోకి తెస్తుంది. ప్రగతి :
ప్ర‌ధాన మంత్రి తో జ‌పాన్ ర‌క్ష‌ణ మంత్రి భేటీ

ప్ర‌ధాన మంత్రి శ్రీ న‌రేంద్ర మోదీ ని జ‌పాన్ ర‌క్ష‌ణ శాఖ మంత్రి శ్రీ ఇత్సునోరీ ఒనోదెరా ఈ రోజు క‌లుసుకొన్నారు. ఈ సంద‌ర్భంగా ప్ర‌ధాన మంత్రి శ్రీ మోదీ తాను ప్ర‌ధాన మంత్రి ప‌ద‌వీ బాధ్య‌త‌ల‌ను స్వీక‌రించే క‌న్నా ముందునుంచే తనకు జ‌పాన్ తో దీర్ఘ‌కాలిక అనుబంధం ఉందని గుర్తుకు తెచ్చుకొన్నారు. అలాగే ఇటీవ‌ల కొంత కాలంగా భార‌త‌దేశానికి,జ‌పాన్ కు మ‌ధ్య గల ప్ర‌త్యేక వ్యూహాక‌త్మ‌క‌ మ‌రియు ప్ర‌పంచ స్థాయి భాగ‌స్వామ్యం గాఢ‌త‌రం కావ‌డంతో పాటు అంత‌కంత‌కూ విస్త‌రిస్తూ ఉండ‌డాన్ని ఆయ‌న స్వాగ‌తించారు. భార‌త‌దేశానికి, జ‌పాన్ కు మ‌ధ్య ఉన్న‌టువంటి భాగ‌స్వామ్యానికి ర‌క్ష‌ణ రంగ స‌హ‌కారం ఒక కీల‌క‌మైన స్తంభం గా ఉన్న‌ట్లు ప్ర‌ధాన మంత్రి పేర్కొన్నారు. రెండు దేశాల‌కు మ‌ధ్య ర‌క్ష‌ణ రంగ చ‌ర్చ‌ల సంబంధిత వివిధ యంత్రాంగాలను ప‌టిష్టం కావడాన్ని, దీంతో పాటు ఉభ‌య దేశాల సాయుధ బ‌ల‌గాల మ‌ధ్య సంబంధాలు ఇనుమ‌డించడాన్ని ఆయన స్వాగతించారు. రెండు దేశాలకు మ‌ధ్య ర‌క్ష‌ణ సంబంధ సాంకేతిక విజ్ఞాన స‌హ‌కారం లో పురోగ‌తి న‌మోదు కావ‌డాన్ని కూడా ఆయ‌న ప్ర‌శంసించారు. గ‌త సంవ‌త్స‌రం భార‌త‌దేశం లో జ‌పాన్ ప్ర‌ధాని శ్రీ శింజో అబే జ‌రిపిన ప‌ర్య‌ట‌న విజ‌య‌వంతం కావడాన్ని ప్రధాన మంత్రి ఆప్యాయంగా గుర్తుకు తెచ్చుకొన్నారు. ఈ సంవ‌త్స‌రమే జ‌పాన్ లో ప‌ర్య‌టించ‌డం కోసం తాను ఎదురు చూస్తున్నట్లు ఆయ‌న చెప్పారు.
జలవిద్యుత్ రంగం ప్రోత్సాహక చర్యలకు మంత్రిమండలి ఆమోదం

ప్రధానమంత్రి శ్రీ నరేంద్ర మోడీ అధ్యక్షతన జరిగిన కేంద్ర మంత్రిమండలి సమావేశం జలవిద్యుత్ రంగాన్ని ప్రోత్సహించేందుకు తీసుకోవలసిన చర్యలకు ఆమోదం తెలిపింది. వాటిలో భారీ జలవిద్యుత్ ప్రాజెక్టుల (హెచ్ పి ఓ) ను సౌరేతర అక్షయ ఇంధన కొనుగోలు ఒప్పందం (ఆర్ పి ఓ) లో భాగంగా ప్రకటించడం వివరాలు: i. భారీ జలవిద్యుత్ ప్రాజెక్టులను అక్షయ ఇంధన వనరులుగా ప్రకటించడం జరుగుతుంది. (ప్రస్తుతం 25మెగావాట్ల కన్నా తక్కువ ఉత్పత్తి సామర్ధ్యం ఉన్న జలవిధ్యుత్ ప్రాజెక్టులను మాత్రమే అక్షయ ఇంధనంగా పరిగణిస్తున్నారు) ii. ఈ చర్యలను ప్రకటించిన తరువాత ఏర్పాటయ్యే ఎల్ హెచ్ పి లు సౌరేతర అక్షయ ఇంధన కొనుగోలు ఒప్పందం పరిధిలో ఉంటాయి. (ప్రస్తుతం ఎస్ హెచ్ పి లు సౌరేతర అక్షయ ఇంధన కొనుగోలు ఒప్పందం కింద ఉన్నాయి) కాగా భారీ జలవిద్యుత్ ప్రాజెక్టులను ప్రత్యేకంగా గుర్తిస్తారు. హెచ్ పి ఓ వార్షిక లక్ష్యాల విక్షేపమార్గం జలవిద్యుత్ రంగం ఉత్పత్తి సామర్ధ్యం పెంపు ప్రణాళిక ఆధారంగా విద్యుత్ మంత్రిత్వశాఖ ప్రకటిస్తుంది. హెచ్ పి ఓ ను నిర్వహణలోకి తేవడానికి వీలుగా ధరల విధానం, ధరల నియంత్రణలో సవరణలను ప్రవేశపెట్టడం జరుగుతుంది. iii. ప్రాజెక్టు జీవిత కాలాన్ని 40 సంవత్సరాలకు పెంచిన తరువాతా విద్యుత్ ఉత్పత్తిదారులకు ధర నిర్ణయించే వెసులుబాటు కల్పించడం. రుణాలు చెల్లింపు కాలాన్ని 18 సంవత్సరాలకు పెంచడం మరియు 2% చొప్ప్పున ధరలు క్రమంగా పెంచడాన్ని ప్రవేశపెట్టడం iv. జలవిద్యుత్ ప్రాజెక్టులకు వచ్చే వరదలను అదుపు చేయడానికి ప్రాజెక్టుల స్తితిగాతుల ఆధారంగా ఏ ప్రాజెక్టుకు ఆ ప్రాజెక్టు లెక్కన బడ్జెట్ సహాయం మరియు v. రోడ్లు, వంతెనల వంటి మౌలిక సదుపాయాల ఏర్పాటునకు అయ్యే అసలు ఖర్చు ఏ ప్రాజెక్టుకు ఆ ప్రాజెక్టు లెక్కన బడ్జెట్ సహాయం, 200 మెగావాట్ల వరకు ఉత్పత్తి సామర్ధ్యం ఉన్న ప్రాజెక్టులకు మెగావాట్ ఒక్కంటికి రూ. 1.5 కోట్లు, 200 మెగావాట్లకు మించి ఉత్పత్తి సామర్ధ్యం ఉన్న ప్రాజెక్టులకు మెగావాట్ ఒక్కంటికి రూ. కోటి మించకుండా సహాయం ఇవ్వడం జరుగుతుంది. ఉపాధికల్పన సామర్ధ్యం పెంపుతో పాటు భారీ ప్రభావం: భారీ జలవిద్యుత్ ప్రాజెక్టులలో ఎక్కువ భాగం హిమాలయాల పర్వత ప్రాంతాలలో , ఈశాన్య భారతంలో ఉన్నాయి. విద్యుత్ రంగంలో ప్రత్యక్ష ఉపాధికల్పన ద్వారా ఆ ప్రాంతాల ఆర్ధిక, సామాజిక సర్వతోముఖాభివృద్ధికి తోడ్పడుతుంది. రవాణా, పర్యాటక రంగంలో ఏర్పాటయ్యే సంస్థలు తదితర చిన్న వ్యాపారాలలో పరోక్ష ఉపాధి అవకాశాలు ఏర్పడుతాయి. అంతేకాక మరో ప్రయోజనం ఏమిటంటే 2022 నాటికి సౌర, ప్లవన విద్యుత్ వంటి అస్థిర వనరుల ద్వారా మరో 160 గిగావాట్ల ఉత్పత్తి సామర్ధ్యం పెరగనున్నందున మొత్తం మీద సుస్థిరమైన గ్రిడ్ కలిగి ఉన్నట్లవుతుంది. నేపథ్యం: మన దేశానికి పర్యావరణ హితమైన జలవిధ్యుత్ ఉత్పత్తి సామర్ధ్యం చాలా ఎక్కువగా 1,45,320 మెగావాట్ల సామర్ధ్యం ఉన్నప్పటికినీ ప్రస్తుతం కేవలం 45,400 మెగావాట్లను మాత్రమే ఉపయోగించుకున్తున్నాం. గత పదేళ్ళలో జలవిద్యుత్ ఉత్పత్తి సామర్ధ్యాన్ని కేవలం 10 వేల మెగావాట్లు మాత్రమే విస్తరించాగాలిగాం. ప్రస్తుతం జలవిధ్యుత్ రంగం సవాళ్ళను ఎదుర్కొంటోంది. దేశ విద్యుత్ సామర్ధ్యం మొత్తంలో 1960 దశకంలో 50.36% ఉన్న జలవిద్యుత్ రంగం 2018-19 నాటికి 13% కి పడిపోయింది. పర్యావరణ హితమైనదే కాక జలవిద్యుత్ వల్ల అనేక ప్రయోజనాలు ఉన్నాయి. అయితే ఉత్పత్తి వ్యయం ఎక్కువగా ఉన్నందువల్ల ప్రభుత్వం ప్రస్తుతం సంకల్పించ చర్యల వల్ల ఉత్పత్తి వ్యయం తగ్గి విద్యుత్ ధరలు హేతుబద్ధం కావడం వల్ల వినియోగదారులపై భారం తగ్గుతుంది.
ఔష‌ధ నిర్మాణ సంబంధ‌మైన ఉత్ప‌త్తులు, ప‌దార్థాలు, జీవ శాస్త్ర సంబంధ‌మైన ఉత్ప‌త్తులు మ‌రియు సౌంద‌ర్య వ‌ర్ధ‌క సాధ‌నాల నియంత్ర‌ణ ప‌ర‌మైన విధుల రంగం లో స‌హ‌కారానికి గాను భార‌త‌దేశం, ఇండోనేశియా ల మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

ఔష‌ధ నిర్మాణ సంబంధ‌మైన ఉత్ప‌త్తులు, ప‌దార్థాలు, జీవ శాస్త్ర సంబంధ‌మైన ఉత్ప‌త్తులు మ‌రియు సౌంద‌ర్య వ‌ర్ధ‌క సాధ‌నాల నియంత్ర‌ణ ప‌ర‌మైన విధుల రంగంలో స‌హ‌కారానికి గాను భార‌త‌దేశానికి చెందిన సెంట్ర‌ల్ డ్ర‌గ్స్ స్టాండ‌ర్డ్ కంట్రోల్ ఆర్గ‌నైజేశ‌న్ (సిడిఎస్‌సిఒ) కు మ‌రియు ఇండోనేశియా కు చెందిన నేశన‌ల్ ఏజెన్సీ ఫ‌ర్ డ్ర‌గ్ అండ్ ఫూడ్ కంట్రోల్ (బిపిఒఎమ్‌) కు మ‌ధ్య అవ‌గాహ‌న పూర్వ‌క ఒప్పందానికి (ఎమ్ఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఎమ్ఒయు పై జ‌కార్తా లో 2018 మే నెల 29వ తేదీ నాడు సంత‌కాలు అయ్యాయి. ఈ ఎమ్ ఒయు ఉభ‌య దేశాల‌ లో నియంత్ర‌ణ ప‌ర‌మైన ఆవ‌శ్య‌క‌త‌ల‌ను మ‌రింత మెరుగైన రీతిలో అర్థం చేసుకోవ‌డానికి మార్గాన్ని సుగ‌మం చేయగలదని, త‌ద్వారా ఇరు దేశాల‌కు ప్ర‌యోజ‌నం చేకూరుతుంద‌ని ఆశిస్తున్నారు. ఇది భార‌త‌దేశం నుండి ఔష‌ధ నిర్మాణ సంబంధ ఉత్ప‌త్తుల ఎగుమ‌తి కి కూడా దోహ‌దం చేయ‌గ‌లుగుతుంది. అంతేకాకుండా, స‌మాన‌త్వం, ఆదాన ప్ర‌దానం మ‌రియు ప‌ర‌స్ప‌ర ప్ర‌యోజ‌నం ప్రాతిప‌దిక‌ల పైన ఔష‌ధ నిర్మాణ సంబంధ ఉత్ప‌త్తుల నియంత్ర‌ణ విష‌యాల‌లో ఇరు దేశాల‌కు మ‌ధ్య ఫ‌ల‌ప్ర‌ద‌మైన స‌హ‌కారం తో పాటు స‌మాచార మార్పిడికి ఒక చ‌ట్రాన్ని ఇది ఏర్పాటు చేయ‌గ‌లుగుతుంది. ఇంకా, రెండు దేశాల‌కు చెందిన నియంత్ర‌ణ ప్రాధికార సంస్థ‌ల న‌డుమ మెరుగైన అవ‌గాహ‌న‌కు కూడా ఇది తోడ్ప‌డుతుంది.
పిఎమ్ఒ మ‌రియు ఎస్‌పిజి ల అధికారుల‌తో భేటీ అయిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ పిఎమ్ఒ అధికారుల‌ను మ‌రియు ఎస్‌పిజి సిబ్బందిని ఈ రోజు లోక్ క‌ళ్యాణ్ మార్గ్‌ లో క‌లుసుకొన్నారు; వారికి కొత్త సంవ‌త్స‌ర శుభాకాంక్ష‌లు ఇచ్చి, పుచ్చుకొన్నారు. ఈ ఆత్మీయ స‌మావేశంలో 1000 మందికి పైగా పాల్గొన్నారు. వారు చేస్తున్న‌టువంటి మంచి ప‌నిని ప్ర‌ధాన మంత్రి మెచ్చుకొన్నారు. రానున్న కాలంలో సైతం వారు వారి ప్ర‌య‌త్నాల‌ను ఇదే మాదిరిగా కొన‌సాగించాలని చెబుతూ వారిని ప్ర‌ధాన మంత్రి ఉత్సాహ‌ప‌రచారు.
కేంద్రీయ పారిశ్రామిక భద్రత దళం యొక్క గ్రూప్ ‘ఎ’ గ్రూప్ ఎగ్జిక్యూటివ్ కాడర్ తాలూకు కాడర్ రివ్యూ కు ఆమోదం తెలిపిన మంత్రివ‌ర్గం

కేంద్రీయ పారిశ్రామిక భద్రత దళం (సిఐఎస్ఎఫ్‌) యొక్క గ్రూప్ ‘ఎ’ ఎగ్జిక్యూటివ్ కాడర్ లో కాడర్ రివ్యూ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఇది సిఐఎస్ఎఫ్ లో సీనియ‌ర్ డ్యూటీ పదవుల‌లో ప‌ర్య‌వేక్ష‌క సిబ్బందిని పెంచేందుకు అసిస్టెంట్ క‌మాండెంట్ మొద‌లుకొని అడిష‌న‌ల్ డైరెక్ట‌ర్ జ‌న‌ర‌ల్ స్థాయి వ‌ర‌కు వేరు వేరు స్థానాల‌లో 25 పదవుల‌ను సృష్టించేందుకు వీలు క‌ల్పిస్తుంది. సిఐఎస్ఎఫ్ కాడ‌ర్ పున‌ర్ నిర్మాణం ఫ‌లితంగా గ్రూప్ ‘ఎ’ లో పదవులు 1252 నుండి 1277 కు పెరుగుతాయి. ఇందులో అడిష‌న‌ల్ డైరెక్ట‌ర్ జ‌న‌ర‌ల్ పదవులు 2, ఇన్‌స్పెక్ట‌ర్ జ‌న‌ర‌ల్ పదవులు 7, డిప్యూటీ ఇన్‌స్పెక్ట‌ర్ జ‌న‌ర‌ల్ ఉద్యోగాలు మ‌రియు క‌మాండెంట్ ఉద్యోగాలు చెరి 8 చొప్పున పెరుగుతాయి. ప్ర‌భావం : సిఐఎస్ఎఫ్ లో ఈ విధ‌మైన గ్రూప్ ‘ఎ’ పదవుల‌ను సృష్టించిన త‌రువాత ఈ దళం యొక్క ప‌ర్య‌వేక్ష‌క సామ‌ర్ధ్యంతో పాటు కెపాసిటీ బిల్డింగ్ కూడా పెంపొందుతుంది. గ్రూప్ ‘ఎ’ పదవుల తాలూకు కాడర్ రివ్యూ లో భాగంగా ప్ర‌తిపాదిత ఉద్యోగాల‌ను స‌కాలంలో సృష్టించ‌డం ఈ ద‌ళం యొక్క ప‌ర్య‌వేక్ష‌క సామర్ధ్యాన్ని, పాల‌క సామ‌ర్ధ్యాన్ని ఇనుమ‌డింపచేయ‌గ‌ల‌దు. పూర్వ‌రంగం : 1968 నాటి సిఐఎస్ఎఫ్ చ‌ట్టం ద్వారా సిఐఎస్ఎఫ్ ఆవిర్భ‌వించింది. ఈ దళాన్ని కేంద్రం యొక్క సాయుధ బ‌లగంగా ప్ర‌క‌టిస్తూ స‌ద‌రు చ‌ట్టంలో 1983 లో స‌వ‌ర‌ణ‌ను తీసుకువ‌చ్చారు. ప్ర‌భుత్వ‌రంగ సంస్థ‌ల ఆస్తుల‌కు భ‌ద్ర‌త‌ను క‌ల్పించి వాటిని ర‌క్షించ‌డం సిఐఎస్ఎఫ్ మూల శాసనపత్రం ప్ర‌ధానోద్ధేశంగా ఉంది. దీని విధుల‌ను విస్తృతం చేసి ప్రైవేటు రంగ యూనిట్ల‌కు కూడా భ‌ద్ర‌తా క‌వ‌చాన్ని అందించేందుకు, కేంద్ర ప్ర‌భుత్వం అప్ప‌గించేట‌టువంటి ఇత‌ర విధుల‌ను కూడా చేర్చేందుకు1988వ, 1999వ మ‌రియు 2009వ సంవ‌త్స‌రాల‌లో ఈ చ‌ట్టంలో స‌వ‌రణలు చేయడం జ‌రిగింది. కేవ‌లం మూడు బెటాలియ‌న్ లతో 1969 లో సిఐఎస్ఎఫ్ ఆవిర్భవించింది. 12 రిజ‌ర్వు బెటాలియ‌న్ లు, ఇంకా ప్ర‌ధాన కేంద్రం మిన‌హా ఇత‌ర సిఎపిఎఫ్ ల మాదిరి సిఐఎస్ఎఫ్ కు బెటాలియ‌న్ నిర్మాణ క్ర‌మమంటూ ఏదీ లేదు. ప్ర‌స్తుతం ఈ ద‌ళం దేశ‌మంత‌టా విస్త‌రించిన 336 పారిశ్రామిక సంస్థ‌ల‌కు (59 విమానాశ్ర‌యాలు స‌హా) భ‌ద్ర‌త ఏర్పాట్ల‌ను స‌మ‌కూర్చుతోంది. 1969 లో 3192 మంది మంజూరు చేసినటువంటి సిబ్బందితో మొద‌లైన ఈ ద‌ళం 30.06.2017 నాటికి విస్తరించి 1,49,088 కి చేరుకొంది. సిఐఎస్ఎఫ్ ప్ర‌ధాన కేంద్రం ఢిల్లీలో ఉంది. ఈ సంస్థ‌కు డిజి అధిప‌తిగా ఉన్నారు. డిజి పదవి ఎక్స్-కాడర్ పదవిగా ఉంది.
భార‌త ర‌త్న‌ శ్రీ అట‌ల్ బిహారీ వాజ్‌పేయీ గౌర‌వార్థం స్మారక నాణేన్ని విడుద‌ల చేసిన ప్ర‌ధాన మంత్రి

పూర్వ ప్ర‌ధాని, భార‌త ర‌త్న శ్రీ అట‌ల్ బిహారీ వాజ్‌పేయీ గౌర‌వార్థం ఒక స్మారక నాణేన్ని ప్ర‌ధాన మంత్రి శ్రీ న‌రేంద్ర మోదీ నేడు విడుద‌ల చేశారు. ఈ సంద‌ర్భం గా ఆయ‌న మాట్లాడుతూ, శ్రీ వాజ్‌పేయీ మ‌న మ‌ధ్య లేర‌ని న‌మ్మేందుకు మ‌న మ‌స్తిష్కాలు సిద్ధంగా లేవ‌న్నారు. ఆయ‌న ప్రేమాస్ప‌దుడైన ప్ర‌ముఖుడ‌ని, ఆయ‌న‌ ను స‌మాజం లోని అన్ని వ‌ర్గాల వారు గౌర‌వించార‌ని శ్రీ మోదీ పేర్కొన్నారు. శ్రీ వాజ్‌పేయీ స్వ‌రం ద‌శాబ్దుల త‌ర‌బ‌డి ప్ర‌జాస్వరం గా నిల‌చింద‌ని ఆయ‌న అన్నారు. ఒక వ‌క్త‌ గా ఆయ‌న‌ కు సాటి లేదని శ్రీ మోదీ పేర్కొన్నారు. మ‌న దేశం లోని అత్యుత్త‌మ మహోపన్యాసకుల లో ఆయ‌న ఒక‌ర‌ని ప్ర‌ధాన మంత్రి చెప్పారు. శ్రీ వాజ్‌పేయీ వృత్తి జీవ‌నం లో సుదీర్ఘ కాలం ప్ర‌తిప‌క్ష స్థానాల లో గ‌డచిన‌ప్ప‌టికీ ఆయ‌న ఎల్ల‌ప్పుడూ దేశ హితం గురించే మాట్లాడార‌ని శ్రీ న‌రేంద్ర మోదీ తెలిపారు. ప్ర‌జాస్వామ్యం స‌ర్వోన్న‌తం గా ఉండాల‌ని శ్రీ వాజ్‌పేయీ ఆకాంక్షించార‌ని ప్ర‌ధాన మంత్రి అన్నారు. శ్రీ వాజ్‌పేయీ మ‌న అంద‌రికీ ఒక ప్రేర‌ణ‌ గా ఉంటూనే వుంటార‌ని ఆయ‌న విశ్వాసాన్ని వ్య‌క్తం చేశారు.
వ‌స్తువులు మ‌రియు సేవ‌ల ప‌న్ను నెట్ వ‌ర్క్ లో ప్ర‌భుత్వ యాజ‌మాన్యాన్ని పెంచేందుకు మ‌రియు ప్ర‌స్తుతం ఉన్న స్వ‌రూపం లో సంధి కాల ప్రణాళిక తో కూడినటువంటి మార్పు కు ఆమోదం తెలిపిన మంత్రివ‌ర్గం

వ‌స్తువులు మ‌రియు సేవ‌ల ప‌న్ను నెట్ వ‌ర్క్ (జిఎస్‌టిఎన్‌)లో ప్ర‌భుత్వ యాజ‌మాన్యాన్ని పెంచేందుకు మ‌రియు ప్ర‌స్తుత స్వ‌రూపం లో ఈ దిగువ పేర్కొన్న విధంగా సంధి కాల ప్రణాళిక తో కూడినటువంటి మార్పు ను తీసుకు వ‌చ్చేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. జిఎస్‌టిఎన్ లో ప్ర‌భుత్వేత‌ర సంస్థ‌ల చేతిలో ఉన్న యావ‌త్తు 51 శాతం ఎక్విటీ ని కేంద్రం మ‌రియు రాష్ట్ర ప్ర‌భుత్వాలు స‌రి స‌మానంగా కొనుగోలు చేయ‌డం తో పాటు ప్రైవేటు కంపెనీల చేతి లో ఉన్న ఎక్విటీ ని కొనుగోలు చేసే ప్ర‌క్రియ‌ ను మొద‌లుపెట్టేందుకు జిఎస్‌టిఎన్ బోర్డు ను అనుమ‌తించ‌డం. వంద శాతం ప్ర‌భుత్వ యాజ‌మాన్యం లోని పున‌ర్ వ్య‌వ‌స్థీక‌రించబడే జిఎస్‌టిఎన్ లో కేంద్రం (50 శాతం) మ‌రియు రాష్ట్రాలు (50 శాతం) ఎక్విటీ ని క‌లిగివుండాలి. జిఎస్‌టిఎన్ బోర్డు ప్ర‌స్తుత స్వరూపం లో మార్పునకు అనుమతిని ఇవ్వడం; ఇందులో కేంద్రం నుండి మ‌రియు రాష్ట్రాల నుండి ముగ్గురేసి డైరెక్ట‌ర్ల‌ను చేర్చుకోవ‌డం తో పాటు మ‌రో ముగ్గురు ఇండిపెండెంట్ డైరెక్ట‌ర్ల‌ ను బోర్డ్ ఆఫ్ డైరెక్ట‌ర్లు నామినేట్ చేస్తారు; ఒక ఛైర్మ‌న్ ను మ‌రియు సిఇఒ ను కూడా నియ‌మించ‌వలసివుంటుంది; అంటే డైరెక్ట‌ర్ల మొత్తం సంఖ్య 11 కు చేర్చాలి.
సెప్టెంబ‌ర్ 30 తేదీన గుజ‌రాత్ ను సంద‌ర్శించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018వ సంవ‌త్స‌రం సెప్టెంబ‌ర్ 30వ తేదీ నాడు గుజ‌రాత్ లో ప‌ర్య‌టించ‌నున్నారు. ప్ర‌ధాన మంత్రి అమూల్ కు చెందిన అత్యాధునిక చాక్‌లెట్ ప్లాంటు ను మ‌రియు అత్యాధునిక‌మైన‌ ఫూడ్ ప్రాసెంసింగ్ స‌దుపాయాల‌ను ఆణంద్ లో ప్రారంభించ‌నున్నారు. అలాగే ఆణంద్ అగ్రిక‌ల్చ‌ర‌ల్ యూనివ‌ర్సిటీ కి చెందిన ఇంక్యుబేశన్ సెంటర్ కమ్ సెంటర్ ఆఫ్ ఎక్స్‌లెన్స్‌ ఇన్ ఫూడ్ ప్రాసెసింగ్ ను మ‌రియు ముజ్‌కువా గ్రామం లో ఒక సౌర శ‌క్తి సంబంధిత స‌హ‌కార సంఘాన్ని కూడా ప్ర‌ధాన మంత్రి ప్రారంభించ‌నున్నారు. ఆణంద్ లో, ఇంకా ఖ‌త్ రాజ్ లో అమూల్ త‌యారీ స‌దుపాయాల విస్త‌ర‌ణ‌ పనులకు ప్ర‌ధాన మంత్రి శంకుస్థాప‌న ను కూడా చేస్తారు. అక్కడకు తరలివచ్చే జ‌న సందోహాన్ని ఉద్దేశించి ప్ర‌సంగిస్తారు. ఆ త‌రువాత ప్ర‌ధాన మంత్రి అంజార్ కు ప్ర‌యాణ‌మ‌వుతారు. ఆయ‌న ముంద్రా ఎల్ఎన్‌జి ట‌ర్మిన‌ల్‌, అంజ‌ర్- ముంద్రా గొట్ట‌పు మార్గం ప‌థ‌కం ల‌తో పాటు, పాలన్ పుర్‌-పాలీ-బాడ్ మేర్ గొట్ట‌పు మార్గం ప‌థ‌కాన్ని ప్రారంభిస్తారు. అక్కడకు విచ్చేసే స‌భికుల‌ను ఉద్దేశించి ఆయ‌న ప్ర‌సంగిస్తారు. అనంత‌రం ప్ర‌ధాన మంత్రి రాజ్‌కోట్ కు చేరుకొంటారు. అక్క‌డ మ‌హాత్మ గాంధీ వ‌స్తు ప్ర‌ద‌ర్శ‌న శాల‌ ను ఆయ‌న ప్రాంభిస్తారు. మ‌హాత్మ గాంధీ తొలి నాళ్ళ లో ఒక ముఖ్య పాత్ర‌ను వ‌హించిన రాజ్‌కోట్ లోని ఆల్‌ఫ్రెడ్‌ హైస్కూలు లో ఈ మ్యూజియ‌మ్ ను ఏర్పాటు చేయ‌డ‌మైంది. ఇది గాంధేయ వాదాన్ని, గాంధేయ విలువ‌లను, సంస్కృతి ని గురించి చైత‌న్యాన్ని వ్యాప్తి చేయ‌డం లో దోహ‌దప‌డ‌నుంది. ప్ర‌ధాన మంత్రి 624 గృహాల తో కూడిన ఒక ప్ర‌జా గృహ నిర్మాణ ప‌థ‌కాని కి ప్రారంభ సూచ‌కంగా ఒక ఫ‌ల‌కాన్ని కూడా ఆవిష్క‌రిస్తారు. 240 ల‌బ్ధిదారుల ‘ఇ-గృహ ప్రవేశ్’ కార్య‌క్ర‌మం లో ఆయ‌న పాలుపంచుకొంటారు. ప్ర‌ధాన మంత్రి న్యూ ఢిల్లీ కి బ‌య‌లుదేరి వెళ్ళే ముందు మ‌హాత్మ గాంధీ మ్యూజియ‌మ్ ను సంద‌ర్శిస్తారు.
ప్ర‌పంచ శౌచాల‌య దినం నాడు ప్ర‌ధాన మంత్రి సందేశం

ప్ర‌పంచ శౌచాల‌య దినం సంద‌ర్భం గా ప్రధాన మంత్రి శ్రీ న‌రేంద్ర మోదీ సందేశం యొక్క పాఠం ఈ కింది విధం గా ఉంది. “నేడు- ప్ర‌పంచ శౌచాల‌య దినం సంద‌ర్భం గా- దేశం అంతటా స్వ‌చ్ఛ‌త ను, పారిశుధ్య స‌దుపాయాల‌ను పెంపొందించే దిశ‌ గా మ‌న నిబ‌ద్ధ‌త‌ ను పున‌రుద్ఘాటిద్దాం. గ‌డ‌చిన నాలుగు సంవ‌త్స‌రాల లో పారిశుధ్య సంబంధ ర‌క్ష‌ణ క‌వ‌చాన్ని మార్గ‌ద‌ర్శ‌క ప్రాయ‌మైన వేగం తో పెంపొందించుకోవ‌డం ప‌ట్ల భార‌త‌దేశం లోని మ‌న‌మంతా గ‌ర్విద్దాం. ఒక స్వ‌చ్ఛమైనటువంటి భార‌తదేశం కోసం, ఉత్త‌మ‌ పారిశుధ్య స‌దుపాయాల‌కు పూచీ ప‌డడం కోసం జరుగుతున్నటువంటి ఉద్య‌మం ఒక ప్ర‌జా ఉద్య‌మం గా నిల‌చింది. ఈ ఉద్య‌మం లో 130 కోట్ల మంది భార‌తీయులు, మ‌రీ ముఖ్యంగా మ‌హిళ‌లు, యువ‌తీ యువ‌కులు సార‌థ్యం వ‌హించారు. ఒక ‘స్వ‌చ్ఛ్ భార‌త్’ స్వ‌ప్నాన్ని సాకారం చేయ‌డం కోసం పాటుప‌డుతున్న అంద‌రినీ నేను అభినందిస్తున్నాను’’.
ఇరాన్ లో మ‌రియు ఇకాక్ లో భూకంపం కార‌ణంగా వాటిల్లిన జ‌న న‌ష్టం ప‌ట్ల సంతాపం తెలిపిన‌ ప్ర‌ధాన మంత్రి

ఇరాన్ లో మ‌రియు ఇకాక్ లో భూకంపం కార‌ణంగా జ‌న న‌ష్టం వాటిల్ల‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం వ్య‌క్తం తెలిపారు. ‘‘ఇరాన్ లోను, ఇరాక్ లోను కొన్ని ప్రాంతాల‌లో భూకంపంలో సంభ‌వించిన కార‌ణంగా త‌మ ఆప్తుల‌ను కోల్పోయిన కుటుంబాలకు క‌లిగిన దుఃఖంలో నేను పాలుపంచుకొంటున్నాను. ఈ విషాద ఘ‌ట‌న‌లో గాయ‌ప‌డ్డ‌వారు చాలా త్వ‌రిత‌గ‌తిన కోలుకోవాల‌ని నేను ఆ ఈశ్వ‌రుడిని ప్రార్థిస్తున్నాను’’ అని ప్ర‌ధాన మంత్రి ఒక సందేశంలో పేర్కొన్నారు.
మ‌య‌న్మార్ ప్ర‌భుత్వ స‌ల‌హాదారు డావ్ ఆంగ్ సాన్ సూ కీ కి బ‌హుమతి ఇచ్చిన ప్ర‌ధాన మంత్రి

మ‌య‌న్మార్ ప్ర‌భుత్వ స‌ల‌హాదారు డావ్ ఆంగ్ సాన్ సూ కీ కి ఈ రోజు ఒక ప్ర‌త్యేక బ‌హుమ‌తిని ప్ర‌ధాన మంత్రి శ్రీ న‌రేంద్ర మంత్రి ఇచ్చారు. ఆ బహుమానం.. శిమ్‌లా లోని ఇండియ‌న్ ఇన్‌స్టిట్యూట్ ఆఫ్ అడ్వాన్స్‌డ్ స్ట‌డీ విశిష్ట స‌భ్య‌త్వం కోసం ఆంగ్ సాన్ సూ కీ స‌మ‌ర్పించిన‌టువంటి సిస‌లైన ప‌రిశోధ‌న ప‌త్రం యొక్క ప్ర‌తిలిపి. ఆ ప‌రిశోధ‌న ప‌త్రం శీర్షిక ‘‘ది గ్రోత్ అండ్ డివెలప్‌మెంట్ బ‌ర్మీస్ అండ్ ఇండియన్ ఇంటెలెక్చువ‌ల్ ట్రెడిష‌న్స్ అండ‌ర్ క‌లోనియ‌లిజ‌మ్: ఎ కంపేర‌టివ్ స్ట‌డీ’’.
ప్ర‌గ‌తి మైదాన్ లో ప్రైవేటు రంగంతో సహా మూడో పక్షం ద్వారా ఒక హోట‌ల్ ను నిర్మించ‌డానికి మ‌రియు దానిని నడపడానికి గాను 3.70 ఎక‌రాల భూమి ని విక్ర‌యించి సొమ్ము చేసుకొనేందుకు, ఎల్‌ & డిఒ ద్వారా విధించినటువంటి చార్జీలను ర‌ద్దు చేయడంతో పాటు రైల్వేల మంత్రిత్వ శాఖ ద్వారా పెంచినటువంటి భూమి చార్జీలను కూడా ర‌ద్దు చేయడానికి ఆమోదం తెలిపిన మంత్రివర్గం

ఇండియా ట్రేడ్ ప్ర‌మోశన్ ఆర్గ‌నైజేశన్ (ఐటిపిఒ) ద్వారా ప్ర‌గ‌తి మైదాన్ లోని 3.70 ఎక‌రాల భూమిని విక్ర‌యించి సొమ్ము చేసుకొనేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ పనిని పార‌ద‌ర్శ‌క‌మైన ప‌ద్ధ‌తి లో స్ప‌ర్ధాత్మ‌క బిడ్డింగ్ ప్ర‌క్రియ‌ ను అనుసరించడం ద్వారా ప్రైవేటు రంగం తో సహా మూడో పక్షం ద్వారా ఒక హోట‌ల్ ను నిర్మించ‌డానికి మ‌రియు దానిని 99 సంవ‌త్స‌రాల సుదీర్ఘ కాలం పాటు లీజ్ హోల్డ్ ప్రాతిపదికన నడపడానికి గాను చేపడుతారు. ఈ చ‌ర్య‌ ప్ర‌గ‌తి మైదాన్ పున‌రభివృద్ధిపరచే ప‌థ‌కం అంటే, ఇంటిగ్రేటెడ్ ఎగ్జిబిశన్ అండ్ క‌న్‌వెన్శన్‌ సెంట‌ర్ (ఐఇసిసి) తాలూకు ఒక‌టో ద‌శ‌లో భాగం. దీనికి 2254 కోట్ల రూపాయ‌ల అంచ‌నా వ్య‌యం తో 2017 జ‌న‌వ‌రి లో సిసిఇఎ ఆమోదం తెలిపింది. ఐఇసిసి ప్రాజెక్టు లో భాగంగా 7,000 మంది కూర్చొనేందుకు వీలు ఉండే వ్యవస్థ తో పాటు 1,00,000 చ‌ద‌ర‌పు మీట‌ర్ల కు పైగా ప్రదర్శన స్థలం మరియు 4,800 వాహ‌నాలను నిలిపి ఉంచడానికి అనువైన ఒక బేస్‌మెంట్ తో ఒక అత్య‌ధునాతన ప్ర‌ద‌ర్శ‌న మ‌రియు స‌మావేశ కేంద్రం ను ఏర్పాటు చేసే ప్రతిపాదన ఉంది. దీని ద్వారా ప్ర‌గ‌తి మైదాన్ ప‌రిస‌ర ప్రాంతాల‌లో వాహ‌నాల రాక‌ పోక‌ ల ర‌ద్దీ ని త‌గ్గించే చర్యలతో ఈ ప్రాంతంలో రద్దీ తగ్గింపునకు వీలు ఏర్పడనుంది. భూమి ని విక్ర‌యించ‌డం ద్వారా రాబట్టే నిధులను ఐఇసిసి ప్రాజెక్టు కు అవ‌స‌ర‌పడే ఆర్థిక వ‌న‌రుల‌లో ఒక‌ వనరుగాగా తీసుకొంటారు. వ్యాపార ప్రోత్సాహం కోసం శిఖ‌ర స్థాయి స‌మావేశాల‌ను, ప్ర‌ద‌ర్శ‌న‌ల‌ను/ఇంకా కార్యక్రమాలను నిర్వ‌హించ‌డం కోసం కేంద్ర ప్ర‌భుత్వానికి మ‌రియు రాష్ట్ర ప్ర‌భుత్వాల‌కు ఐసిసిసి వంటి ఒక ప్రాజెక్టు యొక్క అవ‌స‌రం ఎంతగానో ఉంది. ఐఇసిసి ప్రాజెక్టు యొక్క ప‌నులు మ‌రియు వాహ‌నాల రాక‌పోక‌ల ర‌ద్దీని త‌గ్గించే కార్య‌క‌లాపాలు శ‌ర‌వేగంగా సాగుతున్నాయి. పూర్తి ప్రాజెక్టు 2019 సెప్టెంబ‌రు క‌ల్లా పూర్తి కావ‌చ్చ‌ని ఐటిపిఒ పేర్కొంది. ఐఇసిసి ప్రాజెక్టు భార‌త‌దేశ వ్యాపార‌ రంగానికి, పరిశ్రమ రంగానికి ప్ర‌యోజ‌నాన్ని చేకూర్చ‌డమే కాక భార‌త‌దేశం యొక్క విదేశీ వ్యాపారాన్ని పెంపొందింపచేయడంలో తోడ్పడ‌నుంది.
భోపాల్ లోని భోపాల్ మెమోరియ‌ల్ హాస్పిట‌ల్ అండ్ రిస‌ర్చ్ సెంట‌ర్ లో విధులు నిర్వ‌హిస్తున్న జ‌న‌ర‌ల్ డ్యూటీ మెడిక‌ల్ ఆఫీస‌ర్లు, స్పెష‌లిస్ట్ గ్రేడ్ డాక్ట‌ర్లు మ‌రియు టీచింగ్ మెడిక‌ల్ ఫేక‌ల్టీ యొక్క ఉద్యోగ విర‌మ‌ణ వ‌య‌స్సు పెంపున‌కు ఆమోదం తెలిపిన మంత్రివ‌ర్గం

భోపాల్ లోని భోపాల్ మెమోరియ‌ల్ హాస్పిట‌ల్ అండ్ రిస‌ర్చ్ సెంట‌ర్ (బిఎంహెచ్ఆర్ సి) లో విధులు నిర్వ‌హిస్తున్న జ‌న‌ర‌ల్ డ్యూటీ మెడిక‌ల్ ఆఫీస‌ర్లు, స్పెష‌లిస్ట్ గ్రేడ్ డాక్ట‌ర్లతో పాటు టీచింగ్ మెడిక‌ల్ ఫేక‌ల్టీ యొక్క ఉద్యోగ విర‌మ‌ణ వ‌య‌స్సు ను పెంచ‌డం కోసం ఆరోగ్యం మ‌రియు కుటుంబ సంక్షేమ మంత్రిత్వ శాఖ కు చెందిన ఆరోగ్య ప‌రిశోధ‌న విభాగం చేసినటువంటి ప్ర‌తిపాద‌న‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. వీరి వ‌య‌స్సును కేంద్ర ప్ర‌భుత్వ ఆసుప‌త్రులు/స‌ంస్థ‌ లలో ప‌ని చేస్తున్న వైద్యులు మ‌రియు కేంద్ర ఆరోగ్య సేవ‌లకు చెందిన వైద్యుల‌తో స‌మానంగా అర‌వై అయిదు సంవ‌త్స‌రాల‌కు పెంచాల‌న్న‌ది ప్ర‌తిపాద‌న‌. కేంద్ర ఆరోగ్య సేవ‌ల కు చెందిన బోధ‌న‌, బోధ‌నేత‌ర, ఇంకా ప‌బ్లిక్ హెల్త్ స‌బ్-కేడ‌ర్ లో జ‌న‌ర‌ల్ డ్యూటీ మెడిక‌ల్ ఆఫీస‌ర్లు, ఇంకా స్పెష‌లిస్టు ల విష‌యంలో ఉద్యోగ విర‌మ‌ణ వ‌య‌స్సు ను 2018 జ‌న‌వ‌రి లో విడుద‌ల చేసిన ఒక నోటిఫికేష‌న్ ప్ర‌కారం అర‌వై అయిదు సంవ‌త్స‌రాల‌కు పెంచ‌డం జ‌రిగింది. ప్ర‌భుత్వ నిర్ణ‌యం బిఎమ్‌హెచ్ఆర్‌సి లో ఫేక‌ల్టీ డాక్ట‌ర్లు మ‌రియు స్పెష‌లిస్టు డాక్ట‌ర్ల కొర‌త‌ ను భ‌ర్తీ చేయ‌డానికి ఉప‌యోగప‌డుతుంది. అంతేకాకుండా, భోపాల్ గ్యాస్ విషాదాంతం యొక్క బాధితులకు మ‌రియు వారి కుటుంబ స‌భ్యుల‌కు రోగ చికిత్స స‌దుపాయాన్ని కూడా మెరుగుప‌ర‌చ‌గ‌లుగుతుంది.
భార‌త‌దేశానికి మ‌రియు సురినామ్ కు మ‌ధ్య ఎన్నిక‌ల నిర్వ‌హ‌ణ మ‌రియు ప‌రిపాల‌న రంగంలో స‌హ‌కారానికి సంబంధించిన ఎంఒయు కు ఆమోదం తెలిపిన మంత్రివ‌ర్గం

భార‌త‌దేశానికి మ‌రియు సురినామ్ కు మ‌ధ్య ఎన్నిక‌ల నిర్వ‌హ‌ణ మ‌రియు ప‌రిపాల‌న రంగంలో స‌హ‌కారానికి ఉద్దేశించిన‌టు వంటి ఒక అవ‌గాహ‌న పూర్వ‌క ఒప్పంద ప‌త్రాన్ని (ఎమ్ఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఎంఒయు లో భాగంగా ఎన్నికల ప్ర‌క్రియ తాలూకు సంస్థాగ‌త మ‌రియు సాంకేతిక అభివృద్ధికి సంబంధించిన జ్ఞానాన్ని మ‌రియు అనుభ‌వాన్ని పరస్పరం ఇచ్చి పుచ్చుకోవడం, స‌మాచారాన్ని పంచుకోవ‌డం, సంస్థాగ‌త ప‌టిష్టీక‌ర‌ణ‌, సిబ్బంది కి శిక్ష‌ణ‌, క్ర‌మం త‌ప్ప‌క సంప్ర‌దింపులు జ‌రుపుకోవ‌డం వంటి వాటికి వీలు కల్పిస్తారు. ఎన్నిక‌ల నిర్వ‌హ‌ణ మ‌రియు ప‌రిపాల‌న రంగంలో సురినామ్ కు సాంకేతిక స‌హాయాన్ని అందించ‌డానికి మ‌రియు ద్వైపాక్షిక స‌హ‌కారాన్ని పెంపొందించుకోవ‌డానికి ఈ ఎంఒయు తోడ్ప‌డగలదు.
ద్వార‌క లో ఇండియా ఇంట‌ర్‌నేశ‌న‌ల్‌ క‌న్వెన్షన్ & ఎక్స్‌పో సెంట‌ర్ కు సెప్టెంబ‌ర్ 20వ తేదీన శంకుస్థాప‌న చేయ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇండియా ఇంట‌ర్‌నేశ‌న‌ల్‌ క‌న్వెన్షన్ & ఎక్స్‌పో సెంట‌ర్ (ఐఐసిసి) కి 2018వ సంవ‌త్స‌రం సెప్టెంబ‌ర్ 20వ తేదీ నాడు న్యూ ఢిల్లీ లోని ద్వార‌క లో శంకుస్థాప‌న చేయ‌నున్నారు. ఆ తరువాత ఆయ‌న ఈ కార్య‌క్ర‌మం లో స‌భికుల‌ను ఉద్దేశించి ప్ర‌సంగిస్తారు. ద్వార‌క లోని సెక్ట‌ర్ 25 లో నెలకొనే ఈ కేంద్రం ఆర్థిక సేవ‌లు, ఆతిథ్య సంబంధిత సేవ‌లు, ఇంకా రిటైల్ స‌ర్వీసు ల‌తో కూడిన ఒక ప్ర‌పంచ శ్రేణి అత్య‌ధునాత‌న ప్ర‌ద‌ర్శ‌న మ‌రియు స‌మావేశ కేంద్రం గా రూపుదిద్దుకోనుంది. ఈ ప్రాజెక్టు అంచ‌నా వ్య‌యం 25,700 కోట్ల రూపాయ‌లు గా ఉంటుంది. వాణిజ్యం మరియు ప‌రిశ్ర‌మ‌ల మంత్రిత్వ శాఖ ప‌రిధి లోని డిపార్ట్‌మెంట్ ఆఫ్ ఇండ‌స్ట్రియ‌ల్ పాల‌సీ & ప్ర‌మోశ‌న్ ఆధ్వ‌ర్యం లో 100 శాతం ప్ర‌భుత్వ యాజ‌మాన్యం తో కూడిన కంపెనీ గా ఏర్పాటయ్యే ఇండియా ఇంట‌ర్‌నేశ‌న‌ల్‌ క‌న్వెన్షన్ & ఎగ్జిబిశ‌న్‌ సెంట‌ర్ లిమిటెడ్‌ ఈ ప్రాజెక్టు ను అమలుచేయనుంది.